Բանբերի (Ավստրալիա)

Բանբերի, քաղաք Ավստրալիայի Արևմտյան Ավստրալիա նահանգում։ Հանդիսանում է Բանբերի քաղաքային տարաածքի կենտրոնը։ Բնակչությունը՝ 68 248 մարդ (2011 թ.-ի տվյալներով)։

Կլիմա 
Բանբերին գտնվում է Ավստրալիայի հարավ-արևմուտքում, Հնդկական օվկիանոսի ափին, Քոլի գետի գետաբերանից ոչ այդքան հեռու։

Պատմություն 
Մինչև եվրոպեոիդների հայտնվելը այս հողերը բնակեցված էին ավստրալիայի աբորիգեններով։ Այսօրվա Բանբերի շրջան այցելած առաջին եվրոպացինները եղել են ֆրանսիացի ծովագնաց Լուի դե Ֆրեյնսինեի գիտարշավի անդամները (1803թ)։ Դե Ֆրեյնսինեն այս տարածքը անվանեց Պորտ Լեշենո ի պատիվ գիտարշավի մասնակից, ֆրանսիացի բուսաբան և թռչնաբան՝ Ժան Բատիստ Լեշենոյի։ Ծովածոցը, դե Ֆրեյնսինեի նավերից մեկի անունով, կոչվեց «Աշխարհագրագետ»։

1829 թ․-ին ցամաքով այստեղ եկան բժիշկ Ալեքսանդր Քոլին և լեյտենանտ Պրեստոնը։ Մի փոքր ուշ այստեղ եղավ Ջեյմս Սթիրլինգը՝ Արևմտյան Ավստրալիայի առաջին նահանգապետը, ում հրամանով այստեղ կառուցվել է ռազմական ամրոց։ 1836 թ․-ին ամրոցը կոչվում էր «Բանբերի», լեյտենանտ Հենրի Վիլիամ Սենթ-Պեր Բանբերիի անունով, ով բարդ հետազոտություն է կատարել Պինջարայից մինչև այսօրվա Բանբերի ընկած տեղանքում։

1838 թ.-ին արդեն Բանբերիում հայտնվել էին Առաջին ազատ քաղաքացիական նորաբնակները։ 1851-1868 թթ. քաղաքը արագ աճեց այստեղ աքսորված հանցագործների թվաքանակի հաշվին։ Բանբերիի տնտեսական աճին նպաստեց ինչպես մեծ աշխատուժի առկայությունը, այնպես էլ «ոսկե տենդ»-ը որ գտնվում էր   Դոնիբրուկ քաղաքի մոտ և այնտեղ  երկաթուղու անցկացումը։ 1900 թ.-ին Բանբերին ստացավ թաունի կարգավիճակ ():

Հաջորդ տասնամյակում, որպես նավահանգիստ, Բանբերիի դերը աճեց։

Բնակչություն 
2011 թ․-ի տվյալներով Բանբերիում բնակվում է 68 248 մարդ։ 2009-2010 թթ․ քաղաքում մշտական բնակություն հաստատեց ևս 2150 մարդ։ Վերջին տարիներին Բանբերին բնակչության թվի աճի տեմպով Ավստրալիայի քաղաքների մեջ զբաղեցնում է առաջին տեղը։

Տեսարժան վայրեր 
Առավել իմաստալի տեսարժան վայրերի շարքում են «Թագավորի խրճիթ-թանգարանը»(«Коттедж Кинга»), «Ռոուզ» հյուրանոցը, Սբ․ Մարկ եկեղեցին (1824 թ․) և հին կառանը։

Մշակույթ 
1987 թ․-ից քաղաքում՝ 1897 թ․-ին կառուցված շենքում գործում է Տեղական արհեստների պատկերասրահ։ Իր գործունեությունն է ծավալում նաև մշակութային և զվարճանքների կենտրոն՝ Centre stage-ը։ Բանբերիում գործում է նաև Տեղական զվարճությունների կենտրոն՝ կատակերգական, երաժշտական և թատերական կոլեկտիվներով, Grand Cinemas Bunbury վեց կինոդահլիճների զուգակցությամբ և այլն։

Հայտնի բնակիչներ և բնիկներ 

 Փաուլ Բարնարդ՝ Ավստրալիական ֆուտբոլի պրոֆեսիոնալ խաղացող
 Մուրեյ Գուդվին՝ պրոֆեսիոնալ Կրիկետ խաղացող
 Ջոն Ֆորեստ՝ ավստրալիացի ճանապարհորդ և պետական գործիչ
 Թրոյ Էլդեր՝ պրոֆեսիոնալ Մականախաղ խաղացող
 Նատալի Բար՝ ավսրալիացի լրագրողուհի և հեռուստահաղորդավար
 Բերի Շեֆերդ՝ պրոֆեսիոնալ Կրիկետ խաղացող
 Արիստոս Պապանդրոլակիս՝ Surprise Chef խոհարարական հեռուստահաղորդման շեֆ-խոհարար և հաղորդավար
 Սառա-Մարիա Ֆեդել՝ Ավստրալիայում հայտնի դերասանուհի և տարբեր իրական շոուների(реалити-шоу) մասնակից
 Լեոն Բեյքեր՝  Ավստրալիական ֆուտբոլի պրոֆեսիոնալ խաղացող
 Ադամ Հանթեր՝ նույնպես խաղում է Ավստրալիայի ֆուտբոլի հավաքականներից մեկում
 Բոբ Մաումիլ՝ ավստրալիացի ռադիոհաղորդավար
 Մարկ Վորթինգտոն՝ պրոֆեսիոնալ բասկետբոլիստ
 Կայլ Ռեյմերս, Նեվիլ Ջետա, Ջեյմ Բենել և Բեն Հոուլետ՝ ավստրալիացի ֆուտբոլիստներ
 Նոել Բրանինգ ՝ ավստրալիացի հեռուստահաղորդավար
 Կորտին Իտոն՝ ավստրալիացի դերասանուհի և ֆոտոմոդել

Քույր քաղաքներ 

  Սեթահայա, Տոկիո, Ճապոնիա (1992)

Պատկերասրահ

Ծանոթագրություններ 

Ավստրալիայի քաղաքներ
Ավստրալիայի աշխարհագրություն
Բնակավայրեր այբբենական կարգով